1995 m. birželio 22 d. Tarybos sprendimas, nustatantis mikrobiologinių tyrimų, atliekamų imant Suomijai ir Švedijai skirtos šviežios galvijienos ir kiaulienos mėginius, taisykles



Oficialusis leidinys L 243 , 11/10/1995 p. 0021 - 0024

CS.ES skyrius 3 tomas 18 p. 235 - 238

ET.ES skyrius 3 tomas 18 p. 235 - 238

HU.ES skyrius 3 tomas 18 p. 235 - 238

LT.ES skyrius 3 tomas 18 p. 235 - 238

LV.ES skyrius 3 tomas 18 p. 235 - 238

MT.ES skyrius 3 tomas 18 p. 235 - 238

PL.ES skyrius 3 tomas 18 p. 235 - 238

SK.ES skyrius 3 tomas 18 p. 235 - 238

SL.ES skyrius 3 tomas 18 p. 235 - 238



Tarybos sprendimas 1995 m. birželio 22 d. nustatantis mikrobiologinių tyrimų, atliekamų imant Suomijai ir Švedijai skirtos šviežios galvijienos ir kiaulienos mėginius, taisykles (95/409/EB) EUROPOS SĄJUNGOS TARYBA, atsižvelgdama į Europos bendrijos steigimo sutartį, atsižvelgdama į 1964 m. birželio 26 d. Tarybos direktyvą 64/433/EEB dėl sveikatos problemų, turinčių įtakos Bendrijos vidaus prekybai šviežia mėsa [1], ypač į jos 5 straipsnio 3 dalies a ir b punktus, kadangi Komisija patvirtino Suomijos ir Švedijos pateiktas veiklos programas, skirtas salmonelių kontrolei; kadangi tose programose yra nurodytos konkrečios šviežiai galvijienai ir kiaulienai skirtos priemonės; kadangi įmonėse atliekami mikrobiologiniai tyrimai yra viena papildomų garantijų, kuri turi būti suteikta Suomijai ir Švedijai, ir jie suteikia lygiavertes garantijas toms, kurios numatytos Suomijos ir Švedijos veiklos programose, patvirtintose atitinkamais Komisijos sprendimais; kadangi siuntoms iš trečiųjų šalių Suomija ir Švedija turi taikyti importo reikalavimus, kurie savo griežtumu bent jau prilygtų reikalavimams, nustatytiems šiame sprendime; kadangi taikant mėginių ėmimo metodus yra tikslinga atskirti skerdenas ir skerdenų puses nuo ketvirčių, gabalų ir mažesnių gabalų; kadangi tikslinga atsižvelgti į tarptautinius metodus, naudojamus mikrobiologiniam mėginių tyrimui; kadangi mikrobiologiniai tyrimai nėra reikalingi šviežiai mėsai iš įmonės, kuriai taikoma programa, pripažinta lygiaverte Suomijos ar Švedijos įgyvendinamai programai; kadangi šio sprendimo nuostatos nepažeidžia jokių nuostatų, kurios gali būti priimtos įgyvendinant Direktyvos 64/433/EEB 5 straipsnio 2 dalį, PRIĖMĖ ŠĮ SPRENDIMĄ: 1 straipsnis Pagal Direktyvos 64/433/EEB 5 straipsnio 3 dalies a punktą, Suomijai ir Švedijai skirtoms šviežios galvijienos ir kiaulienos siuntoms taikomos 2, 3 ir 4 straipsniuose nustatytos taisyklės. 2 straipsnis Suomijai ir Švedijai skirtos šviežios galvijienos ir kiaulienos mikrobiologiniai tyrimai dėl salmonelių, kaip numatyta Direktyvos 64/433/EEB 5 straipsnio 3 dalies a punkte, yra atliekami imant tos mėsos mėginius jos kilmės įmonėje. Šie mikrobiologiniai tyrimai atliekami taip, kaip nustatyta priede. 3 straipsnis Šiame sprendime nustatyti mikrobiologiniai tyrimai nėra atliekami šviežiai galvijienai ir kiaulienai iš įmonės, kuriai taikoma programa, pagal Direktyvos 64/433/EEB 16 straipsnyje nustatytą tvarką pripažinta lygiaverte Suomijos ar Švedijos įgyvendinamai programai. 4 straipsnis Taryba Komisijos pasiūlymu, parengtu atsižvelgiant į ataskaitą, parengtą remiantis Suomijos ir Švedijos įgyvendintų veikos programų rezultatais ir šio sprendimo taikymo patirtimi, peržiūri šį sprendimą iki 1998 m. liepos 1 d. 5 straipsnis Šis sprendimas taikomas nuo 1995 m. liepos 1 d. 6 straipsnis Šis sprendimas skirtas valstybėms narėms. Priimta Briuselyje, 1995 m. liepos 22 d. Tarybos vardu Pirmininkas Ph. Vasseur [1] OL 121, 1964 7 29, p. 2012/64. Direktyva su paskutiniais pakeitimais, padarytais Sprendimu 95/1/EB, Euratomas, EAPB (OL L 1, 1995 1 1, p. 1). -------------------------------------------------- PRIEDAS A SKIRSNIS MĖGINIŲ ĖMIMO METODAS 1. Skerdenos, skerdenų pusės ir ketvirčiai, gauti iš kilmės skerdyklos ("tepinėlio metodas") Mėginiai imami imant tepinėlį nuo paviršiaus tose vietose, kurios gali būti užkrėstos. Tepinėlio ėmimas nuo paviršiau apima skerdenų šonines puses ir išpjaustymo paviršiai. Be to, tepinėliai nuo jautienos skerdenų imami mažiausiai trijose vietose (koja, paslėpsnis ir kaklas), o kiaulienos skerdenų – mažiausiai dviejose vietose (koja ir pakrūtinys). Siekiant išvengti kryžminio užterštumo, mėginiai imami netvarkant mėsos ir naudojant sterilius tamponus ir šablonus. Mėginių ėmimo vietos (20 × 20 cm), aprašytos pirmoje dalyje, yra trinamos dviem steriliais medvilniniais tamponais. Pirmasis tamponas yra sudrėkinamas steriliame peptono vandenyje ir tada juo yra smarkiai kelis kartus patrinama mėginio ėmimo vieta. Ta pati mėginio ėmimo vieta paskui trinama antruoju sausu tamponu. Tada tamponai įdedami į 100 ml buferinio peptono vandens. Kiekvienas mėginys yra tinkamai paženklinamas ir identifikuojamas. 2. Ketvirčių gabalai, gauti iš įmonės, kuri nėra skerdenos, gabalų ir mažesnių gabalų kilmės skerdykla ("ardomasis metodas") Audinių mėginiai imami įsmeigus sterilų kamštinį gręžtuvą į mėsos paviršių arba steriliais instrumentais atpjovus maždaug 25 cm2 audinio gabalėlį. Mėginiai steriliai perkeliami į mėginių talpyklą ar plastikinį tirpalo maišelį ir tada homogenizuojami (peristaltinis "Stomacheris" ar rotacinis maišiklis (homogenizatorius)). Sušaldytos mėsos mėginiai neturi atšilti vežant į laboratoriją. Atšaldytos mėsos mėginiai nėra sušaldomi, bet laikomi šaldytuve. Atskiri tos pačios siuntos mėginiai gali būti sudėti kartu. Kiekvienas mėginys yra tinkamai paženklinamas ir identifikuojamas. B SKIRSNIS MĖGINIŲ SKAIČIUS 1. A skirsnio 1 dalyje nurodytos skerdenos, skerdenų pusės, skerdenų pusės, išpjaustytos į daugiausia tris gabalus, ir ketvirčiai Skerdenų arba skerdenų pusių (vienetų) skaičius siuntoje, iš kurios turi būti imami atsitiktiniai atskiri mėginiai: Siunta (vienetų skaičius) | Tirtinų vienetų skaičius | 1–24 | skaičius, lygus vienetų skaičiui, bet ne daugiau kaip 20 | 25–29 | 20 | 30–39 | 25 | 40–49 | 30 | 50–59 | 35 | 60–89 | 40 | 90–199 | 50 | 200–499 | 55 | ne mažiau kaip 500 | 60 | 2. A skirsnio 2 dalyje nurodyti ketvirčiai, gabalai ir mažesni gabalai Pakuočių skaičius siuntoje, iš kurios turi būti imami atsitiktiniai atskiri mëginiai: Siunta (pakuočių skaičius) | Tirtinų pakuočių skaičius | 1–24 | skaičius, lygus vienetų skaičiui, bet ne daugiau kaip 20 | 25–29 | 20 | 30–39 | 25 | 40–49 | 30 | 50–59 | 35 | 60–89 | 40 | 90–199 | 50 | 200–499 | 55 | ne mažiau kaip 500 | 60 | Priklausomai nuo pakuotės svorio, pakuotės, iš kurios turi būti paimti mėginiai, skaičius gali būti sumažintas naudojant dauginimo koeficientus. Pakuočių svoris | > 20 kg | 10–20 kg | < 10 kg | Dauginimo koeficientai | x 1 | x 3/4 | x 1/2 | C SKIRSNIS MIKROBIOLOGINIS MĖGINIŲ TYRIMO METODAS Mikrobiologiniai mėginių tyrimai dėl salmonelių turi būti atliekamas pagal Tarptautinės standartizacijos organizacijos ISO 6579:1993 standartinį metodą. Tačiau Taryba Komisijos pasiūlymu gali atskirais atvejais leisti naudoti lygiavertes garantijas suteikiančius metodus. --------------------------------------------------